劉承胤

劉承胤  ， 字定一 ， 應天府上元縣人 ， 南明軍事人物 。 武夫出身 ， 常使用鐵棍 ， 人稱 “ 劉鐵棍 ” 。 早年守衛顯陵有功 ， 任黎靖參將 。 崇禎十六年鎮壓袁有志起義 ， 救出岷王朱企𨰘之子 ， 以功升副總兵 。 弘光時 ， 授總兵官 ， 鎮守武岡 ， 從此擁兵自重 。 順治四年 （ 1647年 ） 二月十五日 ， 永曆帝逃奔全州 ， 投靠劉承胤 。 四月十五日 ， 朱由榔入湖南武岡州 ， 承胤以功進封武岡侯 。 五月 ， 又改武岡州爲奉天府 ， 封承胤爲安國公 ， “ 政事皆決於承胤矣 ” 。 承胤還營建私邸 ， “ 畫閣丹梯 ， 隱房曲間 ， 備極儼雅 ” 。 不久孔有德部進攻武岡 ， 劉承胤命部將陳友龍等迎戰於石羊渡 ， 陳友龍敗還 ， 劉承胤降清 ， 永曆帝出奔靖州 。 不久陳友龍反清 ， 殺劉承胤 。